Publication: Magyar Közlöny
Issue: MK-2007-187 (Year: 2007, Number: 187)
Era: 2004-2010
Section: 273/2007. (X. 19.) Korm. rendelet 2. számú melléklet 9. §
Paragraph Index: 910

1. számú melléklet szerinti éves teljesítménydíj 1/4 részének megfelelõ teljesítménydíjat köteles fizetni. Ha a rendszerhasználó a lekötött teljesítmény túllépését az elosztónak elõzetesen bejelentette, és azt az elosztó engedélyezte, akkor a teljesítménytúllépésért fizetendõ díj mértéke havonta az éves teljesítménydíj 1/12 része. A rendszerhasználó elõzetesen bejelentett teljesítmény túllépését az elosztó évente legalább egyszer (1 hónapra) köteles engedélyezni. 2.4. A díjfizetés alapjául szolgáló villamosenergiamennyiség meghatározása 2.4.1. Az elosztó hálózatra csatlakozó rendszerhasználók az elosztó hálózati engedélyes által legalább havi gyakorisággal leolvasott – ennek hiányában a legutolsó végszámla (vagy elszámoló számla) alapján vagy a villamosenergia-ellátási szabályzatok szerint egy hónapra meghatározott – villamos energia mennyisége jelenti a díjfizetés alapját. 2.4.2. Az energiaforgalom mérésének hiányában az elosztó és a rendszerhasználó az elosztói forgalmi díj, az elosztói veszteség díj és az elosztói meddõenergia-díj alapjául szolgáló átalány-energiamennyiségben is megállapodhat. 2.5. Az elosztói meddõenergia-díj meghatározása 2.5.1. A meddõ villamos energia elszámolását a rendszerhasználó által a közcélú hálózatból vételezett (induktív) vagy betáplált (kapacitív) meddõ villamos energia elszámolására kell alkalmazni bármely feszültségszintû csatlakozás esetén. 2.5.2. Az elosztó – a csatlakozási ponton mért hatásos villamos energia mennyisége és a meddõ villamos energia méréséhez szükséges feltételek mûszaki-gazdasági vizsgálata és/vagy – a rendszerhasználóval kötött megállapodás alapján eltekinthet a meddõ villamos energia mérésétõl és elszámolásától. 2.5.3. E rendelet alapján a rendszerhasználók csak az indokolt mértékig kötelezhetõk kompenzálásra, és a meddõ villamos energia utáni díjfizetésre. A kompenzálásnak az adott villamos fogyasztási helyen indokolt mértékérõl a szerzõdõ felek közösen állapodnak meg. 2.5.4. A meddõ villamos energiát – egyéb jogszabályi elõírás vagy külön megállapodás hiányában – a feszültségszintenként mért hatásos villamosenergia-mennyiségeket alapul véve az alábbiak szerint kell elszámolni:

Source: https://magyarkozlony.hu/hivatalos-lapok/829d9405e5c0fe58e6432677b0dc6617c5625d5f/dokumentumok/98e198c5a1958765268fdc0d3af6aa6638f8dae8/letoltes